Hêrişanê îşxalî yê artêşa tirke de 17ê nîsana 2022yî ra nata gerîlayanê azadîye pê çalakîyanê xo yê xurtan artêşa tirke ya îşxalkere şoq kerde. Gerîlayanê YJA-Starî Sorxwîne Serhad û Stêra Ararat derheqê çalakîyanê xo de ANFyî rê qisey kerd.
Gerîlayan Sorxîne Serhad û Stêra Ararat ard ziwan ke vera her giro ke artêşa îşxalkere xîret kerd ke tede ca  biba înan çalakîye kerde û bi taybetî çalakîyê ke pê hawanî ameyê kerdene, psîkolojîya leşkeranê tirkan serûbin kerda.
Detayanê girîngan ê şerê Zapî ra yew zî no yo ke gerîlayan her taktîk de hunerê xo nîşan kerdo. Armancê leşkeranê tirkan hetê têgêrayîşê gerîlayan ra ame çinkerdene. Hesabê artêşa îşxalkere Zap de ser nêkewtî.
Sere de çalakîyê bi çekanê giranan, çalakîyanê gerîlayan ê vera artêşa îşxalkere de xeylêk îşxalkerî ameyî kiştene. Seke gerîlaya YJA-Starî Sorxwîne vat ''Ameyîşê Zapî beno la dekewtişê Zapî hende asan nîyo.''
